stanford-oval/wikipedia huggingface dataset:
קניון רמות
הערות שוליים

↑  https://recod.net/%D7%A7%D7%A0%D7%99%D7%95%D7%9F-%D7%A8%D7%9E%D7%95%D7%AA-%D7%90%D7%9C%D7%95%D7%9F/
↑  נועם דביר, שפוי ברמות: על הקניון הפתוח של שכונת רמות בירושלים, באתר הארץ, 22 בדצמבר 2011
↑  ליאת בכרך, קניון רמות מחליף ידיים: שטחי המסחר נרכשו על ידי חברת הפניקס, באתר כל העיר, 4 ביולי 2017
↑  קניון רמות מתרחב: החלו העבודות להקמת קומה נוספת, באתר כל העיר, 4 במאי 2017
↑  ישי כהן, חרם קניות על קניון רמות שנמצא בבעלות חרדית, באתר כיכר השבת, ‏31 במאי 2013
↑  שבוע לחרם: רשת יפה נוף - פלדהיים סגרה את הסניף בקניון רמות, באתר JDN - חדשות, ‏2013-06-09
↑  אילנית חיות, ‏ניתוח "גלובס": למה קניון רמות בירושלים לא מצליח?, באתר גלובס, 25 באפריל 2013
↑  ארי גלהר, הפשרה בקניון רמות: לא תישמע שירת נשים, באתר nrg‏, 3 ביולי 2013
האלבומים הישראליים הנמכרים ביותר בכל הזמנים

האלבומים הישראליים הנמכרים ביותר בכל הזמנים כוללים אלבומי אולפן, אלבומי אוסף ואלבומי הופעה.
הקריטריון להופיע ברשימה שלהלן הוא מקור מהימן למידע (כגון נתוני אקו"ם, מקור חדשות מוסמך, או מעמד האלבום כפלטינה כפולה ומעלה) שאימת כי האלבום מכר למעלה מפלטינה כפולה (60 אלף עותקים לפחות). בשל כך, אלבומים ותיקים שנחשבים למצליחים במיוחד אינם מופיעים ברשימה בהיעדר הוכחה מהימנה להצלחתם. למשל, יש מי שמייחס לאלבום הביכורים "אלינור" (1980) של זוהר ארגוב כחצי מיליון מכירות, אך נעדרת אסמכתא לכך. גם אלבומים מסוימים של יהורם גאון, "טיפת מזל" (1989) של זהבה בן, וגם אלבומיו של עופר לוי "הקלפן" (1988) ו"כוכב שנות התשעים" (1991) נחשבים לאלבומים שמכרו במאות אלפי עותקים אך נעדרים נתונים מהימנים מדויקים באשר אליהם. האלבום הוותיק ביותר שמכירותיו ידועות ונכנס לרשימת הנמכרים ביותר הוא "סיפורי פוגי" (1973) של להקת כוורת, אחריו "כמו צמח בר" (1975) של חוה אלברשטיין, ושלישי – בהפרש של עשור שלם מ"סיפורי פוגי" – "האשה שאתי" (1983) של דויד ברוזה.
האלבום הנמכר ביותר בישראל (נכון לשנת 2018) הוא אלבום הפריצה של אייל גולן, "בלעדייך" (1997), ואחריו שני האלבומים הבאים שלו, "חייל של אהבה" (1998) ו"הסתכלי אלי" (1999); את שלושתם הפיקו זאב נחמה ותמיר קליסקי דרך חברת ההפקה העצמאית "שולטן". גולן הוא גם האמן שהכי הרבה אלבומים שלו, 18 במספר, נכנסו לרשימת האלבומים הנמכרים ביותר. שלמה ארצי הוא האמן השני בעל מספר האלבומים הגבוה ביותר ברשימה, עם 13 אלבומים; אחריו שרית חדד עם שישה אלבומים; ואחריה ריטה עם חמישה (ועוד אלבום הופעה מוקלט עם בעלה דאז, רמי קלינשטיין, ריטה רמי – המופע המשותף שיצא בשנת 2001).
האלבום שנמכר בחנויות בזמן שיא הוא "ילדה של אהבה" (2002) של שרית חדד, שהגיע ל-80 אלף עותקים ביומיים; אחריו "רחוק מכאן" (2016) של אייל גולן, שהגיע ל-60 אלף עותקים בתוך יומיים; "דרך לחיים" (2010) של גולן, שמכר 40 אלף עותקים ב-24 שעות; ואחריו "תפתח חלון" (1999) של ריטה, שמכר 20 אלף עותקים ב-24 שעות.
האלבומים הישראלים הנמכרים ביותר בישראל > מקרא

| --- | --- |
: אלבום אולפן
: אלבום אוסף
: אלבום הופעה
האלבומים הישראלים הנמכרים ביותר בישראל > 100 אלף עותקים ומעלה

*הנתונים מבוססים נתוני אקו"ם, מקור חדשות מוסמך, או מעמד האלבום כפלטינה כפולה ומעלה.
| אמנ/ית | אלבום | בכורה | מניין אלבום | מס' עותקים* (באלפים) | הערות שוליים |
| --- | --- | --- | --- | --- | --- |
| אייל גולן  | בלעדייך  | 1997   | אלבום 3   | 380   |  |
| אייל גולן  | חייל של אהבה  | 1998   | אלבום 4   | 350   |  |
| אייל גולן | הסתכלי אלי | 1999 | אלבום 5 | 350 |  |
| בעז שרעבי  | את לי לילה  | 1993   | אלבום אוסף   | 250   |  |
| שלמה ארצי  | אהבתיהם  | 2000   | אלבום אוסף   | 250   |  |
| שרית חדד  | ילדה של אהבה  | 2002   | אלבום 10   | 200   |  |
| שרית חדד | רק אהבה תביא אהבה | 2003 | אלבום 11 | 200 |  |
| דויד ברוזה  | האשה שאתי  | 1983   | אלבום 3   | 200   |  |
| שלומי שבת  | חברים  | 2001   | אלבום אוסף   | 200   |  |
| אייל גולן | צליל מיתר | 2001 | אלבום 6 | 200 |  |
| עפרה חזה | מנגינת הלב | 2000 | אלבום אוסף | 180 |  |
| שרית חדד | כמו סינדרלה | 1999 | אלבום 6 | 180 |  |
| שרית חדד  | אשליות מתוקות  | 2001   | אלבום 9   | 180   |  |
| שלמה ארצי | צימאון | 2002 | אלבום 21 | 180 |  |
| שלמה ארצי  | קצפת  | 2016   | אלבום 24   | 170   |  |
| שלמה ארצי | שניים | 1996 | אלבום 20 | 170 |  |
| שרית חדד | לעשות מה שבא לי | 2000 | אלבום 8 | 160 |  |
| שרית חדד | חגיגה | 2004 | אלבום 12 | 160 |  |
| ריטה | אהבה גדולה | 1994 | אלבום 3 | 160 |  |
| ריטה | ריטה | 1986 | אלבום בכורה | 150 |  |
| ירדנה ארזי | נשמה צוענית | 1987 | אלבום 6 | 150 |  |
| דנה אינטרנשיונל | דיווה – האוסף | 1998 | אלבום אוסף | 150 |  |
| ריטה | תחנות בזמן | 1996 | אלבום אוסף | 150 |  |
| ריטה ורמי קלינשטיין | ריטה רמי – המופע המשותף | 2001 | אלבום הופעה | 150 |  |
| אייל גולן | זה אני | 2009 | אלבום 12 | 150 |  |
| אייל גולן | נגעת לי בלב | 2012 | אלבום 15 | 150 |  |
| שלמה ארצי | אושר אקספרס | 2012 | אלבום 23 | 150 |  |
| כוורת | סיפורי פוגי | 1973 | אלבום בכורה | 140 |  |
| שלמה ארצי | לילה לא שקט | 1986 | אלבום 16 | 135 |  |
| שלמה ארצי | ירח | 1992 | אלבום 19 | 130 |  |
| הפרויקט של עידן רייכל | ממעמקים | 2005 | אלבום 2 | 123 |  |
| החברים של נטאשה | שינויים בהרגלי הצריחה | 1991 | אלבום 2 | 120+ |  |
| הפרויקט של עידן רייכל | הפרויקט של עידן רייכל | 2002 | אלבום בכורה | 120 |  |
| הפרויקט של עידן רייכל | רבע לשש | 2013 | אלבום 5 | 120 |  |
| אייל גולן | הלב על השולחן | 2013 | אלבום 16 | 120 |  |
| ריטה | ימי התום | 1988 | אלבום 2 | 120 |  |
| היהודים | מציאות נפרדת | 1995 | אלבום בכורה | 120 |  |
| זהבה בן | מלך אמיתי | 2000 | אלבום 11 | 100 |  |
| אייל גולן | ואני קורא לך | 2002 | אלבום 7 | 100 |  |
| ירדנה ארזי | עוד יום אחד | 1988 | אלבום 7 | 100 |  |
| אריק איינשטיין | יש בי אהבה | 1995 | אלבום 45 | 100 |  |
| דני רובס | בדרך אל האושר | 1989 | אלבום 3 | 100 |  |
| ליאור נרקיס | רק איתך | 2000 | אלבום 6 | 100 |  |
האלבומים הישראלים הנמכרים ביותר בישראל > 60 אלף עותקים ומעלה

*הנתונים מבוססים נתוני אקו"ם, מקור חדשות מוסמך, או מעמד האלבום כפלטינה כפולה ומעלה.
| אמנ/ית | אלבום | בכורה | מנין אלבום | מס' עותקים*  (באלפים) | הערות שוליים |
| --- | --- | --- | --- | --- | --- |
| אייל גולן | רחוק מכאן | 2016 | אלבום 19 | 90 |  |
| שלמה ארצי | האוסף המשולש | 1993 | אלבום אוסף | 90 |  |
| ריטה | תפתח חלון | 1999 | אלבום 5 | 85 |  |
| שלמה ארצי | תרקוד | 1984 | אלבום 15 | 82 |  |
| שרית חדד | זה ששומר עליי | 2007 | אלבום 14 | 80 |  |
| מאיה בוסקילה | סיפור מכור | 2004 | אלבום בכורה | 80 |  |
| שרית חדד | שׂרה שׁרה | 2017 | אלבום 23 | 80 |  |
| עפרה חזה | חי | 1983 | אלבום 5 | 80 |  |
| אייל גולן  | זר כיסופים: אוסף שירי אהבה  | 2010   | אלבום אוסף   | 80   |  |
| אביב גפן | עכשיו מעונן | 1993 | אלבום 2 | 80 |  |
| זהבה בן | בתוך הלב | 2002 | אלבום 12 | 80 |  |
| ארקדי דוכין | ארקדי דוכין | 1995 | אלבום 2 | 80 |  |
| אייל גולן | חלק מחיי | 2011 | אלבום 14 | 80 |  |
| אייל גולן | בסוף כל יום | 2015 | אלבום 18 | 80 |  |
| אתניX | מסאלה | 1991 | אלבום 2 | 80 |  |
| מירי מסיקה | מירי מסיקה | 2005 | אלבום בכורה | 80 |  |
| סאבלימינל והצל | האור והצל | 2002 | אלבום 2 | 80 |  |
| שלמה ארצי | חום יולי אוגוסט | 1988 | אלבום 17 | 80 |  |
| שרית חדד | ניצוץ החיים | 1995 | אלבום בכורה | 80 |  |
| שרית חדד | חוק החיים | 1998 | אלבום 5 | 80 |  |
| אתי אנקרי | רואה לך בעיניים | 1990 | אלבום בכורה | 80 |  |
| שלמה ארצי  | עונת ההופעות  | 2010   | אלבום 23   | 80   |  |
| דודו אהרון | מילים פשוטות | 2010 | אלבום 3 | 80 |  |
| בית הבובות | מדפים | 2005 | אלבום בכורה | 80 |  |
| הפרויקט של עידן רייכל | בין קירות ביתי | 2008 | אלבום 3 | 80 |  |
| אריאל זילבר | רוצי שמוליק | 1978 | אלבום בכורה | 70 |  |
| יהודה פוליקר | אפר ואבק | 1988 | אלבום 3 | 70 |  |
| שלמה ארצי | דרכים | 1979 | אלבום 12 | 70 |  |
| נוער שוליים | ציירי לך שפם | 1990 | אלבום 2 | 70 |  |
| טיפקס | החיים שלך בלאפה | 1995 | אלבום 3 | 65 |  |
| אייל גולן | ימים יגידו | 2014 | אלבום 17 | 60.6 |  |
| עפרה חזה | שירי מולדת | 1983 | אלבום 6 | 60 |  |
| חוה אלברשטיין | כמו צמח בר | 1975 | אלבום 14 | 60 |  |
| חוה אלברשטיין | לונדון | 1989 | אלבום 34 | 60 |  |
| אייל גולן | חלומות | 2003 | אלבום 8 | 60 |  |
| אייל גולן | מציאות אחרת | 2005 | אלבום 9 | 60 |  |
| אייל גולן | הוזה אותך מולי | 2008 | אלבום 11 | 60 |  |
| אייל גולן | בשבילך נוצרתי | 2007 | אלבום 10 | 60 |  |
| אייל גולן | דרך לחיים | 2010 | אלבום 13 | 60 |  |
| שלמה ארצי | שפוים | 2007 | אלבום 22 | 60 |  |
| ברי סחרוף | נגיעות | 1998 | אלבום 4 | 60 |  |
| אייל גולן | לא פשוט להיות פשוט | 2017 | אלבום 20 | 60 |  |
| קובי פרץ | סה לה וי | 2014 | אלבום 11 | 60 |  |
| הפרויקט של עידן רייכל | הביתה, הלוך חזור | 2011 | אלבום 4 | 60 |  |
אלבומים ישראלים נוספים נמכרים במיוחד

ברשימה זו אלבומים אשר מכרו משמעותית יותר (קרי לפחות 10,000 יותר) מאשר פלטינה, אבל לא הגיעו למעמד אלבום פלטינה כפול.
*הנתונים מבוססים נתוני אקו"ם או מקור חדשות מוסמך.
| אמנ/ית | אלבום | בכורה | מנין אלבום | מס' עותקים*  (באלפים) | הערות שוליים |
| --- | --- | --- | --- | --- | --- |
| ריטה | רמזים | 2008 | אלבום 8 | 50 |  |
| בנזין | עשרים וארבע שעות | 1982 | אלבום בכורה | 50 |  |
| קובי פרץ | כל מה שיש בי | 2006 | אלבום 8 | 50 |  |
| קובי פרץ | כמה אהבה | 2008 | אלבום 9 | 50 |  |
| כוכב נולד | לא נפסיק לשיר – כוכב נולד | 2003 | אלבום אוסף | 50 |  |
| טיפקס | נשיקה לדוד | 1997 | אלבום 4 | 49 |  |
| דנה אינטרנשיונל | אומפטמפה | 1994 | אלבום 2 | 45 |  |
| עפרה חזה | שירי תימן | 1984 | אלבום 8 | 40 |  |
| עפרה חזה | אדמה | 1985 | אלבום 9 | 40 |  |
| עפרה חזה | שירי מולדת ב' | 1985 | אלבום 10 | 40 |  |
| שרית חדד | מרוץ החיים | 2009 | אלבום 18 | 40 |  |
| שרית חדד | 20 | 2011 | אלבום 20 | 40 |  |
| שרית חדד | שרית חדד | 2015 | אלבום 22 | 40 |  |
| שרית חדד | ימים של שמחה – חלק א' | 2013 | אלבום 21 | 40 |  |
| שרית חדד  | מיס מיוזיק  | 2005   | אלבום 13   | 40   |  |
| עדן בן זקן | מלכת השושנים | 2015 | אלבום בכורה | 40 |  |
| עדן בן זקן | תאמין לי | 2016 | אלבום 2 | 40 |  |
| יובל דיין | לאסוף | 2014 | אלבום בכורה | 40 |  |
| יובל דיין | ליבי ער | 2016 | אלבום 2 | 40 |  |
| רונית שחר | שלום לתמימות | 1997 | אלבום בכורה | 40 |  |
| עמיר בניון | רק את | 1999 | אלבום בכורה | 40 |  |
| דני רובס | פנים ושמות | 1987 | אלבום 2 | 40 |  |
| דודו אהרון  | אין כמו אהבה  | 2012   | אלבום 4   | 40   |  |
| משה פרץ  | אלייך  | 2008   | אלבום 3   | 40 |  |
| עדן בן זקן | חיים שלי | 2019 | אלבום 5 | 40 |  |
| בניה ברבי | מישהו איתי כאן | 2019 | אלבום 2 | 40 |  |
| הראל סקעת | הראל סקעת | 2006 | אלבום בכורה | 40 |  |
| עפרה חזה | ימים נשברים | 1986 | אלבום 11 | 30 |  |
| עדן בן זקן | לזאת שניצחה | 2017 | אלבום 3 | 30 |  |
| יעקב שוואקי | מוזיקה | 2018 | אלבום 20 | 30 |  |
| בני פרידמן | למלא את העולם באור | 2016 | אלבום 5 | 30 |  |
| ישי ריבו | שטח אפור | 2018 | אלבום 3 | 30 |  |
| אליעד נחום | תמיד חלמתי | 2018 | אלבום 3 | 30 |  |
שיאני זמן > המהירים ביותר ל-100 אלף עותקים

| אמנ/ית | אלבום | בכורה | זמן לשיא | מס' עותקים בזמן  (באלפים) | הערות שוליים |
| --- | --- | --- | --- | --- | --- |
| שלמה ארצי | צימאון | 2002 | 17 ימים | 132 |  |
| שרית חדד | חגיגה | 2004 | חודשיים | 140 |  |
| אייל גולן  | בלעדייך  | 1997   | 3 חודשים   | 120   |  |
| דויד ברוזה  | האשה שאתי  | 1983   | 4 חודשים   | 100   |  |
| ליאור נרקיס | רק איתך | 2000 | 4 חודשים | 100 |  |
| שלמה ארצי | אושר אקספרס | 2012 | 8 חודשים | 100 |  |
שיאני זמן > המהירים ביותר ל-40 אלף עותקים

| אמנ/ית | אלבום | בכורה | זמן לשיא | מס' עותקים בזמן  (באלפים) | הערות שוליים |
| --- | --- | --- | --- | --- | --- |
| שרית חדד | ילדה של אהבה | 2002 | יומיים | 80 |  |
| אייל גולן | רחוק מכאן | 2016 | יומיים | 60 |  |
| אייל גולן | בסוף כל יום | 2015 | 4 ימים | 80 |  |
| שלמה ארצי | שפוים | 2007 | שבוע | 60 |  |
| אייל גולן | ימים יגידו | 2014 | שבועיים | 60.6 |  |
| אייל גולן | לא פשוט להיות פשוט | 2017 | שבוע | 60 |  |
| דויד ברוזה  | האשה שאתי  | 1983   | 8 ימים   | 40   |  |
| אייל גולן | נגעת לי בלב | 2012 | 14 ימים | 40 |  |
| כוכב נולד | לא נפסיק לשיר – כוכב נולד | 2003 | שלושה שבועות | 50 |  |
| שלמה ארצי | אושר אקספרס | 2012 | חודש | 60 |  |
| עדן בן זקן | תאמין לי | 2016 | חודש | 40 |  |
| אליעד נחום | תמיד חלמתי | 2018 | שבוע | 30 |  |
ראו גם

האלבומים הבין־לאומיים הנמכרים ביותר בכל הזמנים בישראל
אלבום אוסף
אלבום מוזיקה
אלבום זהב
אלבומי פלטינה כפולה ומעלה בישראל
אלבומי פלטינה בישראל
איתך - משפטניות למען צדק חברתי

| --- | --- |

 מדינה:  ישראל 
 מטה הארגון:  תל אביב-יפו 
 תקופת הפעילות:  2001–הווה (כ־24 שנים) 
 www.itach.org.il
 
איתך - مَعَكِ, משפטניות למען צדק חברתי היא עמותה שהוקמה בשנת 2001 בסיוע הקרן החדשה לישראל ושתיל על ידי קבוצת משפטניות במטרה לקדם את זכויותיה של אוכלוסיית הנשים מהשכבות המוחלשות חברתית וכלכלית, כהגדרת העמותה.
בין פעילותיה: עתירה לבג"ץ בנושא שילוב נשים חרדיות במפלגת אגודת ישראל, דו"ח על קשר השתיקה: אלימות במשפחה נגד נשים ערביות בדואיות, תוכנית פעולה כוללת לקידום החלטה 1325 של מועצת הביטחון של האו"ם וקידומה לכדי החלטת ממשלה, ביטול חוק השולל הבטחת הכנסה במקרים של בעלות על רכב ועוד.
בין חברות המועצה הציבורית של "איתך" נמנות המשפטניות פרופ' נטע זיו, פרופ' דפנה הקר וד"ר יופי תירוש, עו"ד נסרין אעלימי כבהא, העיתונאית ענת סרגוסטי, ד"ר הנרייט דהאן כלב, עו"ד רחל בנזימן ועוד.
פעילות

"איתך" פועלת בנושאי דיור ציבורי, ביטוח לאומי, הוצאה לפועל וזכויות נשים בתעסוקה בשכר נמוך. העמותה מסייעת במתן ייעוץ אישי וסיוע משפטי בבעיות שונות שהנשים הפונות אליהן נתקלות בהן. כן פועלת העמותה לשינוי שורשי של המדיניות בהיבטים המשפטיים השונים שיוכלו לסייע בידי אוכלוסיית הנשים, באמצעות משא ומתן עם מוסדות הממשלה השונים, השתתפות בוועדות הכנסת, גיבוש והגשת הצעות חוק והגשת עתירות לבג"ץ. בנוסף עורכת העמותה קורסים לנשים שמטרתם מינוף מעמדן, באמצעות הגברת מודעותן למצבן ולזכויות המגיעות להן ולימודן לעמוד על זכויותיהן.
ב-20 בינואר 2009 הצטרפה "איתך-مَعَكِ" לשורת ארגונים ישראליים שפנו ליועץ המשפטי לממשלה בבקשה לבחון האם צה"ל הפר את החוק הבינלאומי במהלך מבצע עופרת יצוקה, וזאת על רקע הפגיעה בנשים ובילדים. בעקבות הקמת ועדת טירקל לבדיקת אירועי המשט לעזה (2010) דרשה "איתך-مَعَكِ" לשלב נשים בוועדת הבדיקה וכן להגיש לוועדה חוות דעת מגדרית מטעמן, כדי שניתן יהיה "להביא את נקודת מבטן של נשים פעילות שלום, המבקשות להביע את מחאתן באופן לא אלים וגם את מציאותן של הנשים בעזה הנתונות במצור".
פעילות > הקו החם של העמותה

הקו החם מאפשר לנשים לפנות לעמותה ולקבל סיוע, ייעוץ וליווי משפטי בחינם בנושאים של דיני עבודה (לעובדות בשכר נמוך), סוגיות של הבטחת הכנסה בביטוח לאומי ושירות התעסוקה.
פעילות > מרכז זכויות נשים בדואיות

המרכז הוקם בבאר שבע בשנת 2006, לאחר טיפול בפניות רבות של נשים מהמגזר הבדואי. הסיוע העיקרי ניתן בתחום ביטוח לאומי, ובפרט בנושא הבטחת הכנסה לנשים חד-הוריות ונשים המצויות בקשר משפחתי של פוליגמיה. נוסף על כך, פועל המרכז למימוש וקידום זכויות נשים בדואיות על ידי עתירות לבג"ץ, השתתפות בוועידות בכנסת, פרסום דו"חות וניירות עמדה, בשיתוף פעולה עם ארגונים נוספים בנגב.
פעילות > המאבק לקידום זכויות סייעות בגני ילדים ובתי ספר והקמת התארגנות הסייעות הארצית

במאבק הסייעות למען השוואת תנאים במערכת החינוך והכרה בתפקידן כמחנכות הן מיוצגות על ידי העמותה, אשר מייעצת משפטית ומייצגת אותן בבית המשפט. במסגרת שיתוף פעולה זה יצא לאור 'זכותון סייעות בגני ילדים', הוגשו תביעות בשם סייעות חרדיות כנגד אגודת ישראל ומשרד החינוך ועוד. 'איתך מעכי' מטפלת בפניות פרטניות של סייעות, במקביל לפעילות מול גופים שונים כמו ההסתדרות, הכנסת ומשרד החינוך.
פעילות > עיר לכולן

בהשראת מודל "רשת נשים" ראשון לציון שמטרתו לקדם את מעמד הנשים ולהוביל שוויון מגדרי בזירה המקומית, יזמה העמותה את פרויקט 'עיר לכולן'. באמצעות המודל, מקווה העמותה לפתח חשיבה מגדרית שתביא בפועל לשילוב נשים בתהליכי קבלת החלטות ברשויות מקומיות. החל משנת 2018 יושם המודל גם בערים עכו וטייבה, והחל משנת 2019 ייושם המודל בעיר חיפה.
פעילות > נשים, שלום וביטחון – החלטה 1325 של האו"ם

החלטה מספר 1325 של מועצת הביטחון של האו"ם מיום 31 באוקטובר 2000, מצהירה על המחויבות של מועצת הביטחון של האו"ם להגן על נשים ולהבטיח את ייצוגן בתהליכי שלום ובפוליטיקה הבינלאומית. החלטה זו אומצה על ידי מדינת ישראל ועוגנה ב"חוק שיווי האישה" בשנת 2005. למרות אימוץ החוק, הוא לא מיושם בשטח באופן מלא. לכן מאז 2007 פועלת העמותה בדרכים כמו עתירות לבג"ץ, כינון כנסים וסמינרים, והשתתפות בוועדות בכנסת, על מנת להטמיע ולקדם את ההחלטה.
תקציב ותרומות

מחזור הפעילות של העמותה בשנת 2009 עמד על 1.73 מיליון שקלים. התורמות העיקריות בשנים אלו היו: הקרן החדשה לישראל (אשר משמשת גם להעברת תרומות פטורות ממס מארצות הברית), קרן נשות הדסה, קרן דפנה יזרעאלי וקרן לוי לאוסן.
פרסים והוקרה

2018 - אות זכויות האדם על שם אמיל גרינצוויג מטעם האגודה לזכויות האזרח בישראל.
הערות שוליים

↑  הקרן החדשה לישראל, באתר nif.org.il
1 2  עו"ד אינסאף אבו שארב, דו"ח קשר השתיקה: אלימות נגד נשים ערביות-בדואיות בנגב
↑  גבולות הדיון הציבורי בישראל - מקרה עזה, באתר אשה לאשה, הערת 9
↑  דרישה מטירקל: יש לשלב נשים בוועדת הבדיקה, באתר וואלה, 21 ביוני 2010
↑  הקו החם, באתר איתך מעכי
↑  בית הדין הארצי לעבודה קיבל את ערעור העמותה וקבע כי ניהול בית משותף של אישה החיה בפוליגמיה ייבחן באופן ייחודי לצורך בחינת זכאות לגמלת הבטחת הכנסה, באתר איתך מעכי
↑  אתר הכנסת, דיון בוועדה לקידום מעמד האישה, בנושא הפוליגמיה ודו"ח הוועדה הבין משרדית להתמודדות עם התופעה, באתר הכנסת, ‏9/7/2018
↑  נייר עמדה מטעם המרכז לזכויות נשים בדואיות של עמותת איתך מעכי- מיגור תופעת הפוליגמיה, באתר איתך מעכי, ‏מאי 2016
↑  עפר לבנת, ‏"מפסיקות לשתוק": עשרות סייעות הפגינו בת"א במחאה על תנאי העסקתן, באתר מעריב אונליין, 27 באוגוסט 2018
↑  ניר גרטל, סייעות הן מחנכות. אז למה משרד החינוך לא מכיר בכך?, באתר שיחה מקומית, ‏9/11/2018
↑  זכותון לסייעות, באתר עמותת איתך מעכי
↑  ליאת שלזינגר, קול אישה: מאבקן של הסייעות החרדיות, באתר nrg
↑  רשת נשים- קידום מעמד האישה, באתר עיריית ראשון לציון (ארכיון)
↑  איתך מעכי, עיר לכולן
↑   דנה מירטנבאום, הזינוק במספר הנשים שמתמודדות בבחירות המקומיות — אינו מקרי, באתר TheMarker‏, 27 באוקטובר 2018
↑  פרויקט "עיר לכולן" בעכו יצא לדרך, באתר עיריית עכו, ‏25/10/2018
↑  United Nations Security Council Resolution 1325, United Nations, ‏31/10/2000
↑  עו"ד נטע לוי, כנס "נשים, שלום ובטחון", באתר און לייף, ‏30/08/2018
↑  החלטת ממשלה משנת 2014 לבניית תכנית פעולה לשוויון מגדרי עדיין לא מומשה, באתר הכנסת, ‏06/03/2018
↑  נשים שלום ובטחון: החלטה 1325 של מועצת הבטחון בהקשר הישראלי, באתר מכון ון-ליר, ‏2015
| --- | --- |
בקרת זהויות :  NLI: 987007293218705171  VIAF: 259786910   WorldCat (עם VIAF): 259786910
טום באום

| --- | --- |
אין תמונה חופשית
 לידה:  29 באפריל 1993 (בן 31) ישראל תל אביב, ישראל
 מדינה:  ישראל 
 תקופת הפעילות:  מ-2013
 עיסוק:  שחקן, מנחה טלוויזיה, קומיקאי
 פרופיל ב-IMDb
 
טום באום (נולד ב-29 באפריל 1993) הוא קומיקאי, מנחה טלוויזיה ושחקן ישראלי. התפרסם בעקבות השתתפותו בעונה הרביעית של תוכנית המציאות "המירוץ למיליון" שבה אף העפיל לגמר והגיע למקום השני. בשנת 2015 החל לשמש כמנחה ושחקן בתוכניות השונות בערוץ הילדים.
ביוגרפיה

באום נולד וגדל בתל אביב. למד בתיכון עירוני א' לאומנויות במגמת תיאטרון. באום לא התגייס לצה"ל מסיבות בריאותיות. בשנת 2008 באום יצא מהארון.
ב-2013 היה עורך, מנחה ומנהל דיגיטל מדיה ב-MTV.
בנובמבר 2014 השתתף בתוכנית הריאליטי "המירוץ למיליון" של רשת, יחד עם חברו אוריאל יקותיאל והם הגיעו למקום השני בגמר.
בעקבות פרסומו בתוכנית, ב-2015 באום הגיש פינה בתוכנית הפריים טיים "מלחמת המינים" בערוץ 2, שם הוא הופיע בקטע סטנד-אפ לקראת סוף כל תוכנית. בנוסף, התחיל גם להשתתף באופן קבוע בתוכנית היומית "נדחפים" בערוץ הילדים וכן הצטרף להנחיית התוכנית "הכי מצחיק בארץ", ששודרה באופן יומי אחרי "נדחפים".
בעקבות הצטרפותו כמנחה בערוץ הילדים באום נחשב למנחה ההומוסקסואל המוצהר הראשון בערוץ הילדים.
באפריל 2015 הצטלם באום לעונה השנייה של הסדרה הקומית "חברות" בערוץ 10, בתפקיד אמיר, הספר של שני. בנוסף השתתף גם במספר פרסומות, בהן לבנק לאומי, לקפה טורקי, לספרינג טי ועוד.
בסוף מאי 2015 פורסם כי באום יגיש תוכנית בישול חדשה בהפקת "ענני תקשורת" בצוותא עם הדוגמן עידן רול. בנוסף, החל להגיש יחד עם חברו מ"המירוץ למליון", אוריאל יקותיאל, את התוכנית המקדימה של "אקס פקטור ישראל", במסגרתה הם אירחו מתמודדים וסיקרו את התוכנית. כמו כן, ביוני 2015 הם הנחו יחד תוכנית בישול של הזכיינית "רשת", הנקראת "שישי טייק אווי". יחד עם השף עומר מילר, ואירחו ידוענים שונים.
בתיאטרון שיחק במחזות "החזן מווילנא", "מי שחלם", "פליאצ'י" ו"מרי לו".
ביולי אותה השנה נבחר לשמש כפרזנטור של רשת שעוני אמבוס. באוגוסט החל לככב בערוץ הילדים תוכנית אירוח בשם "הכל טום", שהמשיכה לעונה שנייה ביולי 2016. הוא השתתף גם בפרסומת לסנו.
ב-7 בספטמבר 2015 זכה בתואר "מצחיקן השנה" בטקס נבחרי הילדים של ערוץ הילדים.
בשנים 2015–2016 השתתף בעונות 6 ו-7 של סדרת הנוער "גאליס" בתפקיד לאון, בנו ההומוסקסואל של מנו ספקטור.
בשנים 2015–2017 הנחה את תוכנית הקיץ של ערוץ הילדים "הבנים והבנות". ב-2015, הנחה את משימת הגמר ואת ה"מרוץ לכפכף", וב-2016, הנחה מספר פרקים.
בדצמבר 2016 החל לגלם את אסי בסדרת הנוער "Oboy" אשר משודרת בערוץ הילדים בYes. בחנוכה 2016 גילם את עוזרו הנאמן של הנסיך ואת התופרת של האמא הרעה במחזמר "סינדרלה" לצידן של רינת גבאי, אילנית לוי ושי מיקה יפרח. באותה השנה השתתף גם בתוכניות הראילטי ששודרה בהוט בידור ישראלי ״יום בחיי״.
ביולי 2018 כיכב בסדרה "כפולה" בתור עיתונאי בשם ג'וני, אשר בא לראיין את ליבי. באותה השנה גם התארח בסדרה הקומית של ליטל שוורץ שנקראת "חברות" ששודרה בערוץ 10. שיחק את אמיר.
ב-2019 שיחק בסדרה "גיבור אמיתי" את דמותו של שולי, אחראי האיפור הראשי של הסדרה "הלוחם".
ב-2021 באום, יחד עם ירדן ויזל, היה בתפקיד האח הדיגיטלי של האח הגדול VIP עונה 4. בנוסף שיחק בסדרה "האחיין שלי בנץ" ששודרה בחינוכית, בתפקיד שגיב, המורה לתיאטרון. באותה השנה גם התארח בפרק האחרון של העונה השלישית של הסדרה הקומית ״קופה ראשית״ ששודרה בכאן 11. גילם את גלעד, חבר של גון ואוצר.
בשנת 2024 השתתף בתוכנית המציאות אוטו אוכל: VIP לצד אמו חיה.
במאי 2024 עלתה סדרת הדרמת מתח "האיש שרצה לדעת הכל" בכאן 11, בה הוא מגלם את חוקר המשטרה נצח.
חיים אישיים

באום ניהל מערכת יחסים עם שדרן הרדיו דרור רפאל.
הערות שוליים

↑  ערן סויסה, טום בוי: הרכש החדש והגאה של ערוץ הילדים, באתר nrg‏, 4 בדצמבר 2015
↑  הדס בשן, ‏"כבר הפסקתי לשאול למה אהבה לא מגיעה אליי, אני פשוט רוצה שהיא תבוא", באתר ‏מאקו‏, 27 באפריל 2016
↑  רואי פרסול, מר באום: טום באום סוחט עד תום את לימון התהילה של "המירוץ למיליון", באתר מעריב, 5 באוגוסט 2015
↑  שי ארזואן‏, תכנית הטלוויזיה המפתיעה של טום באום, באתר וואלה, 19 במאי 2015
↑  שי ארזואן‏, הג'וב המפתיע של טום באום ואוריאל יקותיאל, באתר וואלה, 29 באפריל 2015
↑  רן בוקר, טייק 2: מיכל ינאי הוחלפה בטום ואוריאל, באתר ynet, 27 במאי 2015
↑  מיקי לוין, ‏המירוץ לשעון: טום באום גוזר קופון עם קמפיין ראשון, באתר מעריב אונליין, 15 ביולי 2015
↑  מיקי לוין, ‏דרור רפאל אמנם יצא מהארון וחזר לאשתו, אבל בסופ"ש חגג עם האקס!, באתר מעריב אונליין, 16 ביוני 2019
| 0 | 1 | 2 |
| --- | --- | --- |
| הקודם: 2013–2014: שחר חסון | פרס נבחרי הילדים למצחיקן השנה   2015: טום באום  | הבא: 2016: אדיר מילר |
עונת 2006/2007 בליגת כדורגל נשים

| --- | --- |

 תקופת התחרות:  12 בדצמבר 2006 – 28 במאי 2007 (168 ימים)
 מספר משתתפות:  12
 הזוכה:  מכבי חולון
 מספר משחקים:  132
 מספר שערים:  650 (4.92 בממוצע למשחק)
 מלכת השערים:  ישראל סילבי ז'אן (63 שערים)
 → 2005/20062007/2008 ←
עונת 2006/2007 בליגת כדורגל נשים הייתה העונה ה-9 של ליגות כדורגל הנשים בישראל תחת אחריות הההתאחדות לכדורגל בישראל. העונה הסדירה נפתחה ב-12 בדצמבר 2006 והסתיימה ב-28 במאי 2007.
בעונה זו נעשה ניסיון להקים ליגת נשים שנייה כך שהליגה הסדירה כללה 12 קבוצות, ששיחקו ביניהן במשך 2 סיבובים בני 11 מחזורים כל אחד - 22 מחזורים בסך הכל.
מכבי חולון, אלופת העונה הקודמת, הגנה על תוארה וזכתה באליפות בפעם הרביעית בתולדותיה.
בסיום העונה התמודדו הפועל עירוני ראשון לציון ו-מכבי באר שבע שסיימו את הליגה עם אותו מספר נקודות במקומות ה-11-10 בצמד משחקי הכרעה על הזכות להישאר בליגה הראשונה כשהפועל עירוני ראשון לציון מנצחת בסיכום שני המשחקים ונשארת בליגה. שתי הקבוצות שסיימו אחרונות בליגה והיו אמורות לרדת לליגה השנייה, נשארו בסופו של דבר בליגה כיוון שכל הקבוצות בליגת המישנה התפרקו עוד לפני שהתחילה העונה הבאה וכתוצאה מכך ליגת המישנה חדלה מלהתקיים.
טבלת הליגה הסדירה בסיום העונה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מכבי חולון | 22 | 22 | 0 | 0 | 183 | 4 | 179 | 66 | העפילה לשלב המוקדמות של ליגת האלופות בכדורגל נשים |
| 2 | אס"א תל אביב | 22 | 20 | 0 | 2 | 105 | 11 | 94 | 60 |  |
| 3 | מכבי כישרונות חדרה | 22 | 16 | 2 | 4 | 81 | 34 | 47 | 50 |  |
| 4 | מ.כ. רמת השרון | 22 | 13 | 3 | 6 | 69 | 29 | 40 | 42 |  |
| 5 | הפועל באר שבע | 22 | 9 | 4 | 9 | 53 | 45 | 8 | 31 |  |
| 6 | מכבי צור שלום ביאליק | 22 | 6 | 7 | 9 | 37 | 53 | 16- | 25 |  |
| 7 | הפועל עירוני פתח תקווה | 22 | 4 | 9 | 9 | 21 | 66 | 45- | 21 |  |
| 8 | בנות סכנין | 22 | 5 | 5 | 12 | 27 | 83 | 56- | 20 |  |
| 9 | בנות קיסריה טבעון | 22 | 5 | 4 | 13 | 21 | 83 | 62- | 19 |  |
| 10 | הפועל עירוני ראשון לציון | 22 | 4 | 3 | 15 | 18 | 99 | 81- | 15 |  |
| 11 | מכבי באר שבע | 22 | 3 | 6 | 13 | 20 | 70 | 50- | 15 | בסוף העונה ירדה ליגה אך בפועל נשארה בעקבות התפרקות הליגה השנייה |
| 12 | הפועל מרמורק | 22 | 1 | 5 | 16 | 15 | 73 | 58- | 8 | בסוף העונה ירדה ליגה אך בפועל נשארה בעקבות התפרקות הליגה השנייה |